Yusuf Tursunov. Yusuf Tursunov (1947-yil, Zangiota tumani, Toshkent viloyati, OʻzSSR) — adabiyotshunos, navoiyshunos olim, Filologiya fanlari nomzodi (1986). Hayoti. Yusuf Tursunov 1947-yilda Toshkent viloyati Zangiota tumanidagi Katta qangli qishlogʻida tavallud topgan. Toshkent davlat universiteti (Hozirgi Oʻzbekiston milliy universiteti)ning filologiya fakultetini bitirgan (1971). Oʻzbekiston Fanlar akademiyasi Alisher Navoiy nomidagi Davlat adabiyot muzeyining kichik ilmiy xodimi (1971—1978), Oʻzbekiston Fanlar akademiyasi H.Sulaymonov nomidagi Qoʻlyozmalar ilmiy tadqiqot institutida katta ilmiy xodim (1978—1998), Oʻzbekiston Fanlar akademiyasi Alisher Navoiy nomidagi Davlat adabiyot muzeyi katta ilmiy xodimi (1999-yildan). Asarlari. „Alisher Navoiy „Munshaot“ asarining matniy tadqiqi“ (2016) kitobi chop etilgan.